b'\n_START_ARTICLE_\nErd\xc5\x91sin luku\n_START_PARAGRAPH_\nErd\xc5\x91sin luku ilmaisee kuinka kaukana matemaatikko sijaitsee tuotteliaasta matemaatikosta Paul Erd\xc5\x91sista tieteellisen tekstin kirjoittajana. Erd\xc5\x91sill\xc3\xa4 itsell\xc3\xa4\xc3\xa4n on luku 0. Ne, jotka ovat kirjoittaneet yhteisen artikkelin Erd\xc5\x91sin kanssa, saavat Erd\xc5\x91sin luvun 1. Muiden henkil\xc3\xb6iden Erd\xc5\x91sin luku on k+1, miss\xc3\xa4 k on pienin Erd\xc5\x91sin luku, joka on kirjoittanut kyseisen henkil\xc3\xb6n kanssa julkaisun._NEWLINE_Erd\xc5\x91sin kanssa kirjoittaneita on 509 kollegaa (taso 1) ja heid\xc3\xa4n kanssaan kirjoittaneita on l\xc3\xa4hes 7\xc2\xa0000 (taso 2). On arvioitu, ett\xc3\xa4 vuonna 2007 el\xc3\xa4vist\xc3\xa4 ja tutkimuksiaan julkaisseista matemaatikoista noin 90 prosenttia saa Erd\xc5\x91sin numeron, joka on korkeintaan kahdeksan.'